আত্মরক্ষার জন্য মহিলাদের ব্যাগে গোলমরিচের গুঁড়ো, ছোট ছুড়ি ইত্যাদি রাখার পরামর্শ দেওয়া হয়। কিন্তু ওড়িশার এক কলেজছাত্রী তাঁর সঙ্গে অশালীন ব্যবহার করার জন্য, এক মদ্যপকে যেভাবে লাঠিপেটা করলেন, তাতে ওই ব্যক্তি তো বটেই, এমন কাজ করার আগে যে কেউ দশবার ভাববেন। আর যে ব্যক্তি এই ঘটনা ঘটালেন, সেই অভিযুক্ত বিনোদ কুমার পেশায় একজন গৃহশিক্ষক।
সম্প্রতি ওড়িশার উৎকল বিশ্ববিদ্যালয়ের ক্যাম্পাস চত্বরের বাইরে এই ঘটনাটি ঘটেছে। প্রতীক্ষা আচার্য নামে ওই এমবিএ ছাত্রী পরে নিজের ফেসবুক অ্যাকাউন্টে এই ঘটনার কথা তুলে ধরেছেন। ছাত্রীর অভিযোগ, সম্প্রতি বিশ্ববিদ্যালয় থেকে বেরনোর সময়ে অভিযুক্ত বিনোদ কুমার মোটরবাইকে চড়ে তাঁর রাস্তা আটকে দাঁড়ায়। এর পরে ওই ছাত্রীকে লিফট্‌ দিতে চায় সে। প্রস্তাবে সাড়া না দিলে ওই ছাত্রীকে তখন অশালীন ইঙ্গিত করেন অভিযুক্ত ব্যক্তি। এমনকী, নিজের প্যান্টও খুলে ফেলার চেষ্টা করে সে। প্রাথমিকভাবে স্তম্ভিত হয়ে গেলেও এরপরেই রুখে দাঁড়ান ওই ছাত্রী। এর পরেই অর্পিতা নামে নিজের এক বান্ধবীকে ডেকে এনে হাতে লাঠি তুলে নিয়ে মদ্যপ ওই যুবককে উত্তম মধ্যম দিতে শুরু করেন দুই ছাত্রী। একের পরে এক লাঠির বাড়ি পড়তেই পিছু হটেন যুবক। মাটিতে বসে পড়ে ক্ষমাও চান। কিন্তু বেশ কয়েক ঘা লাঠির বাড়ি দেওয়ার পরেই অভিযুক্ত ছাড়েন দুই সাহসিনী। খবর পেয়ে ঘটনাস্থলে পুলিশও আসে। তাদের সামনেই যুবককে লাঠিপেটা করতে দেখা যায় যুবতীদের।

প্রতীক্ষা নামে সেই ছাত্রীর ফেসবুক পোস্ট। (নীচে) বান্ধবীর সঙ্গে প্রতীক্ষা (ডান দিকে)।
অভিযুক্ত ওই যুবক পরে নিজের অপরাধ স্বীকার করে নিয়েছে। সংবাদমাধ্যম তাকে এই কাণ্ড নিয়ে জিঞ্জেস করলে অভিযুক্ত বিনোদ কুমার জানায়, মদ্যপ অবস্থায় সে কী করেছে, তা নিজেই জানে না। তবে তাকে লাঠিপেটা করে ওই এমবিএ ছাত্রী যেভাবে শাস্তি দিয়েছে, সেই ছবি দেখে অন্যান্য মেয়েরাও যৌন নিগ্রহের শিকার হলে প্রতিবাদ করার সাহস পাবে।
দেখুন ভিডিও

আরও পড়ুন
ওলায় তুলে রাতভর কিশোরীকে গণধর্ষণ করে খুন। তপসিয়ার খাল থেকে উদ্ধার দেহ